Donjogoričanka Mara Mugoša jutros je doživjela neobičnu i rijetku sreću da u dva sata dobije čak četvoro unučadi od svo troje svoje djece

Stefana, Darija, Uroš i Anja su se rodili jutros na Cetinju u razmaku od dva sata. U cijeloj priči ne bi bilo ništa neobično da ovo četvoro djece nijesu rodile tri rođene sestre.

Istovremeno, u porodilištu cetinjske bolnice porodile su se Olivera Mugoša Midžor, Jasna Rakočević i Jelena Vukčević.

Darija (lijevo) i Stefana (desno) (Foto: Privatna arhiva)

"Sezonu" porođaja jutros je u 9 sati “otvorila” Olivera, koja je rodila Stefanu, nakon nje je Jasna rodila blizance Uroša i Anju, a u 11 je “serijal” zatvorila Jelena, kada je donijela na svijet malu Dariju.

Blizanci Uroš i Anja (Foto: Privatna arhiva)

Tako je Donjogoričanka Mara Mugoša doživjela neobičnu i rijetku sreću da u dva sata dobije čak četvoro unučadi od sve tri svoje kćerke.

Mugoša je kazala da je najsrećnija majka na svijetu.

"Ne znam gdje sam, ni na nebu ni na zemlji", rekla je u kratkoj izjavi za Vijesti putem telefona.

Dodala je da od kćerke Jelene već ima jednu unuku, Mariju, koja će uskoro napuniti tri godine.

Vijesti

//=BANNER("Single below article")?>